24.5.2023
RO
Jurnalul Oficial al Uniunii Europene
C 182/3
V (Anunțuri)
PROCEDURI REFERITOARE LA PUNEREA ÎN APLICARE A POLITICII ÎN DOMENIUL CONCURENȚEI
COMISIA EUROPEANĂ Notificare prealabilă a unei concentrări (Cazul nr.
M.11127 - TA / ANACAP / MANAGERS 2 / MRH TROWE) Caz care poate face obiectul procedurii simplificate (Text cu relevanță pentru SEE)
(2023/C 182/03)
1.
La data de 15 mai 2023, Comisia Europeană a primit, în temeiul articolului 4 din Regulamentul (CE) nr.
139/2004 al Consiliului, o notificare a unei concentrări propuse.
Notificarea vizează următoarele întreprinderi: — TA Associates Management LP („TA”, SUA); — AnaCap Financial Partners Limited („AnaCap”, Regatul Unit); — holdingurile financiare ale Lars Mesterheide, respectiv Michael Hirz, Ralph Rockel, Maximilian Claus Trowe și fondatorului unei întreprinderi achiziționate recent de MRH Trowe Germany GmbH, Matthias Edelmann („Managers 2”, Germania); — MRH Trowe Germany GmbH („MRH Trowe”, Germania).
TA, AnaCap și Managers 2 dobândesc, în sensul articolului 3 alineatul (1) litera (b) și al articolului 3 alineatul (4) din Regulamentul privind concentrările economice, controlul în comun asupra societății MRH Trowe.
Concentrarea se realizează prin achiziționare de acțiuni.
2.
Activitățile economice ale întreprinderilor respective sunt următoarele:
— TA este o firmă de investiții în societăți necotate axată pe sectoare din domeniul tehnologiei, al asistenței medicale, al serviciilor financiare, al serviciilor pentru consumatori și al serviciilor pentru întreprinderi din America de Nord, Europa și Asia; — AnaCap este un investitor în societăți necotate de pe piața medie, axat pe investiții în software, tehnologie și servicii în cadrul ecosistemului financiar european; — Managerii 2 nu desfășoară nicio altă activitate economică decât deținerea de acțiuni pentru investiții financiare și nu controlează alte întreprinderi; — activitățile MRH Trowe sunt legate în principal de brokerajul de asigurări, de consultanța privind riscurile și de evaluarea riscurilor pentru clienți privați și întreprinderi.
De asemenea, desfășoară activități la scară redusă în domeniul soluțiilor privind pensiile și beneficiile angajaților, inclusiv al serviciilor de brokeraj și consultanță, precum și al administrării de planuri de pensii. 3.
În urma unei examinări prealabile, Comisia Europeană constată că tranzacția notificată ar putea intra sub incidența Regulamentului privind concentrările economice.
Cu toate acestea, nu se ia o decizie finală în această privință.